Articolo

L'articolo l'é un elemento (morfema) da frase ch'o l'à o ròllo de determinante do nomme (sostantivo) a-o quæ o l'é assoçiou, e o l'é concordou con lê segge in genere segge in numero. L'articolo o determina o nomme inte unna mainea determinativa ò indeterminativa.

L'articolo determinativo l'indica un nomme inte unna mainea speçifica, in cangio l'articolo indeterminativo l'indica o nomme inte unna mainea generica. 

L'articolo determinativo quande unio co-a prepoxiçion semplice o produxe e prepoxiçioin articolæ.

 Forme de l'articolo 
L'articolo presenta ciù forme:
+Articolo determinativoMascolinFemeninScingolarePluraleScingolarePluraleo, l'i, l'ae
I articoli determinativi o e a vëgnan deuviæ primma de consonante, l'articolo l' o vëgne deuviou primma de vocale, i articoli determinativi plurali i e e vëgnan deuviæ davanti à vocale ò consonante.

L'articolo plurale e o vëgne de vòtte prononçiou comme unna  quande primma de unna vocale.
+Articolo indeterminativoMascolinFemeninScingolarePluraleScingolarePluraleun---unna, unn'---
L'articolo un l'é invariabile segge davanti à vocale ò consonante. Unna davanti à vocale a peu elidde a -a pe devegnî unn'.

A prononçia de un e unna a peu scangiâ intra  e , e into parlâ a u- a vëgne despesso scassâ pe dâ do röso a-a vocale che vëgne primma.

 Uso dell'articolo determinativo 

 Articolo determinativo in fonçion demostrativa 
L'articolo determinativo e a prepoxiçion articolâ despesso scompartiscian o ròllo di pronommi e di aggettivi demostrativi inte propoxiçioin che l'antiçipan unna propoxiçion relativa limitativa, in union con un aggettivo quande o nomme o l'é sottinteiso, ò inte esprescioin de tempo. 

 Articolo determinativo co-i nommi pròpi e i cognommi 
In presensa de un nomme pròpio o deuvio de l'articolo determinativo o l'é delongo neçessäio, feua che inte çerte esprescioin e pe quande i nommi en parte do predicou, a-o manco che o segge parte do predicou ò inte esprescioin esclamative. O vëgne deuvio ascì quande o nomme pròpio o se presenta co-o cognomme (nomme de famiggia), e o vëgne misso primma do cognomme ascì, ma in cangio o no l'é neçessäio co-i nommi de personaggi inlustri. Davanti a-o cognomme da solo o vëgne misso ma o no l'é d'òbbligo davanti à cognommi de personaggi inlustri.

 L'articolo co-i titoli 
L'articolo o vëgne deuviou davanti a-i titoli nobiliari, davanti à sciô, sciâ, scignoriña, mëgo, dottô, professô, avvocato, inzegnê, e atre profescioin scimile.

O no l'arresta davanti à titoli de ciave religiosa comme præ, fræ, seu, monscignô, santo, san.

Davanti à meistro l'articolo o vëgne deuviou quande o termine l'intende un muxicista ò un meistro de scheua. In cangio, se meistro l'indica un artesan l'articolo o vëgne ommisso.

 L'articolo co-i nommi di sciti 
In presensa de nommi de pòsti l'articolo e a prepoxiçion articolâ en ligæ à l'andio piggiou à segonda da scituaçion.

Pe-i paixi e e çittæ l'articolo o no vëgne deuviou a-o manco che l'articolo o l'é parte do mæximo nomme: A Spezza, O Caro, A Ceive de Söi, ò a-o manco che a çittæ mençionâ a l'è accompagnâ da unna determinaçion. 

Pe-e regioin, i stati, i continenti e e isoe, l'articolo o l'é obbligatöio co-a determinaçion, davanti à l'aggettivo tutto, e se o nomme o l'à fonçion de soggetto ò de oggetto inta frase.

Pe-i laghi, e montagne, i moæ, i sciummi, e stradde, i quartê e i monumenti, i domandan e ciù vòtte l'articolo, à ecceçion de Päxo, e i nomme de gexe indicæ co-o nomme do santo a-e quæ en dedicæ. Se l'é parte de unna denominaçion de unna valladda ò unna localitæ o nomme di sciummi e di monti o no veu l'articolo. 

Ciasse e vie e no veuan l'articolo.

 L'articolo co-o poscescivo 
L'articolo davanti à l'aggettivo poscescivo o l'é pe-o ciù presente. Davanti a-i nommi de pæntou a-o plurale l'articolo o l'é obbligatöio, ma a-o scingolare o no vëgne misso, a-o manco che o nomme o no vëgne accompagnou da unna propoxiçion dipendente ò un complemento, O sò barba ch'o vëgne da Rosagni, ma unna frase de questa smersa in veitæ a vëgne pe-o ciù sostituia con de perifraxi comme Sò barba quello ch'o vëgne da Rosagni. 

L'articolo ô se treuva quande o poscescivo o l'à a fonçion de predicou nominale, con di aggettivi ò di sostantivi ch'i determinan unna qualitæ ò a profescion da persoña conligâ a-o poscescivo, into construto tipico de l'esclamativo ligure, Povio o mæ can!.

 L'articolo co-e esprescioin de tempo 
L'anno o vëgne antiçipou delongo da l'articolo ò da-a prepoxiçion articolâ do, de l'. O meise e o giorno l'an da ëse introduti da un articolo mascolin, scingolare into caxo de un ò primmo, plurale into caxo de doî, e tutti i atri apreuvo. O meise da solo o l'é preçeduo da a-o, accompagna da de ciù o nomme do meise. L'oa a no l'é preçedua da l'articolo ma a vëgne accompagnâ da-a poula oa ò oe à segonda do numero.

 Uso de l'articolo indeterminativo 

 O plurale de l'articolo indeterminativo 
O plurale de l'articolo determinativo o vëgne compòsto da-o partitivo di ò de o quæ o peu ëse preçedue da unna propoxiçion. Unn'atra mainea de compoñe o plurale de l'articolo indeterminativo l'é o deuvio di indefinii dötrei, quarche, doî, doe. Inta lengua ligure o plurale de l'indeterminativo o no peu esse soppresso.

 Deuvio particolâ de l'indeterminativo 
Co-i nommi pròpi, i dan o scignificou de inçertessa, ò de un tâ ch'o se peu paragonâ à atro, ò unn'euvia de un personaggio inlustre: un (tâ) Parödo. Un Parödo o no nasce da ninte. M'ò cattou un Parödo da mille euro.

 Atri deuvi 
Inte de frase esclamative o sottolinia un epiteto referio à l'interlocuto.

Quande l'epiteto o l'é referio à unna tersa persoña, o nomme pròpio de questa o piggia l'indeterminativo.

 Ommiscion de l'articolo 
Inte di caxi l'articolo ò a prepoxiçion articolâ l'é ommissa:

Inte locuçioin avverbiale (De corsa), inte construçioin modale compòste da con, in, ò sensa (Con gaibo, in gamba, sensa cointa).

Inte locuçioin verbale o quæ scignificou o corrisponde a quello de un verbo solo (Avei famme, fâse asperto).

Con da inte fonçion de valorizzatô finale, ò comme parte de unna construçion modale ò temporale (Can da suppe, a travaggiava da infermea, da vegio).

Co-o complemento de matëia (fæto de legno).

Solo con l'esprescion parlâ zerbo. In cangio, parlâ unna lengua o veu l'articolo (O parla l'ingleise).

Co-i nommi di meixi (Se vedemmo pe settembre, vëgne arvî), di giorni da settemaña (Inta pisciña ghe vaddo de sabbo), ma in cangio o l'é obbligatöio se apreuvo a-o giorno gh'é unna determinaçion (O Venardì de sarme). 

Inte esclamaçioin co-i nommi communi e i nommi pròpi accompagnæ da un titolo (Bongiorno sciâ baccaña!).

Quande davanti à un superlativo l'articolo o peu ëse ommisso (O gatto o ciù bello do mondo. O can ciù bravo de Zena.).

 Articolo partitivo 
+Articolo partitivoMascolinFemeninScingolarePluraleScingolarePluraledodidade
L'articolo partitivo o vëgne deuviou con di sostantivi chi l'an unna fonçion collettiva pe intende unna quantitæ no preçisa (Voei di fidê), e con di aggettivi sostantivæ (gh'é do cattio inte queste poule). Inte unna mainea pægia o l'é deuviou inte de frase esclamative (Sto stocchefiscio o l'è d'un bon!). O vëgne deuviou primma de un sostantivo numerou quande questo o vëgne speçificou megio inta frase (Questa l'ò za tastâ, de bira).

Inte frase negative, o partitivo o vëgne delongo deuvio inta forma sencia de e mai articolâ (No gh'ò de palanche, no gh'ò de machina e no gh'ò de òmmo). Nì e sensa sopprimman o partitivo (Semmo sensa carne, e no gh'emmo ni faxeu, ni poisci), ma i peuan existe inta mæxima frase (De benziña semmo sensa).

 Prepoxiçioin articolæ 

Queste e scompartiscian tutti i uxi de l'articolo determinativo.
+Prepoxiçion + articoloPrepoxiçional'oeiàa-aà l'a-oa-ea-iconco-acon l'co-oco-eco-idedade l'dodedidada-eda l'da-oda-eda-iinteintainte l'intointeintiin scein sciâin sce l'in sciôin scêin scîpepe-ape l'pe-ope-epe-itra/fratra a tra l'tra otra etra i

A prononçia de queste prepoxiçioin a l'é senscibile de variaçioin importante: pe exempio pe-o o peu ëse prononçiou  ò .

 Ancon de lettue 


 Ligammi de feua 


Categorîa:Gramàtica lìgure
Categorîa:Gramàtica